মনস্তত্ত্ব পরীক্ষা হবে ২১ মার্চ সকাল ১০টা থেকে সাড়ে ১০টা পর্যন্ত। আইকিউ ও কুইজ টাইপের প্রশ্ন থাকতে পারে ২৫ নম্বরের মনস্তত্ত্ব পরীক্ষায়। পাটিগণিত ও জ্যামিতির ধাঁধাও দেওয়া হয় অনেক ক্ষেত্রে। বেশি প্রশ্ন আসে সাদৃশ্য, বৈসাদৃশ্য শব্দ বা সংখ্যা চিহ্নিতকরণ, সমস্যার সমাধান, সম্পর্ক নির্ণয়, গাণিতিক যুক্তি অভীক্ষা, ভারবাল রিজনিং থেকে। প্রশ্ন হতে পারে সাধারণ জ্ঞান, পূর্ণ রূপ, সঠিক উত্তর, সংক্ষিপ্ত টিকা থেকেও। একটি সিরিজ যেমন ১, ৩, ৫, ৭... দিয়ে বলা হতে পারে এর পরের ধাপ কী? এসআই রিক্রুটিং গাইডের মনস্তত্ত্ব অংশ, আইবিএ ভর্তি ও বিসিএস পরীক্ষার মানসিক দক্ষতা অংশ অনুশীলন করলে কাজে দেবে।